sukhrobnurali/uzbek-legal-corpus huggingface dataset:
VAZIRLAR MAHKAMASINING “VAZIRLIKLAR VA IDORALARNING BUDJETDAN TASHQARI JAMGʻARMALARIGA MABLAGʻLAR AJRATISHNI TARTIBGA SOLISH CHORA-TADBIRLARI TOʻGʻRISIDA” 2010-YIL 2-APRELDAGI 62-SON QARORIGA OʻZGARTIRISH KIRITISH HAQIDA
(resolution, 2025-05-22)

Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish, ulardan foydalanish samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining “Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida” 2010-yil 2-apreldagi 62-son qaroriga (Oʻzbekiston Respublikasi QT, 2010-y., 4-son, 14-modda) 1-ilovaning 19-bandiga ilovaga muvofiq oʻzgartirish kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. Vazirliklar va idoralarning budjetidan tashqari jamgʻarmalariga yoʻnaltirilayotgan davlat bojlari, yigʻimlar va soliq boʻlmagan toʻlovlardan, maʼmuriy va moliyaviy jazolardan ajratmalar miqdorlarining 19-bandi quyidagi tahrirda bayon qilinsin:
MAHSULOTNI TAQSIMLASh TOʻGʻRISIDAGI BITIMNI AMALGA OShIRISh DOIRASIDA OʻZBEKISTON RESPUBLIKASINING JANUBI-GʻARBIY HISOR MINTAQASIDAGI ODAMTOSh, GUMBULOQ VA JARQUDUQ-YANGI QIZILChA GAZ KONDENSATI KONLARINI OʻZLAShTIRISh OBYEKTLARI QURILIShINING LOYIHA HUJJATLARINI IShLAB ChIQISh, KELIShISh VA TASDIQLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2012-06-12)

Gazni qayta ishlash joyini oʻzgartirishni nazarda tutuvchi ulanishga hamda investitsiyalarning oʻz vaqtida tushishi uchun zarur tashkiliy tadbirlarni amalga oshirishga doir texnik shartlarning oʻzgarishi munosabati bilan Mahsulotni taqsimlash toʻgʻrisidagi bitimni amalga oshirish doirasida Oʻzbekiston Respublikasining Janubi-Gʻarbiy Hisor mintaqasidagi Odamtosh, Gumbuloq va Jarquduq-Yangi Qizilcha gaz kondensati konlarini oʻzlashtirish ishlarini jadallashtirish maqsadida Vazirlar Mahkamasi qaror qiladi: 1. Vazirlar Mahkamasining 2009-yil 6-noyabrdagi 292-son qarori bilan tasdiqlangan Mahsulotni taqsimlash toʻgʻrisidagi bitimni amalga oshirish doirasida Oʻzbekiston Respublikasining Janubi-Gʻarbiy Hisor mintaqasidagi Odamtosh, Gumbuloq va Jarquduq-Yangi Qizilcha gaz kondensati konlarini oʻzlashtirish obyektlari qurilishining loyiha hujjatlarini ishlab chiqish, kelishish va tasdiqlash tartibi toʻgʻrisidagi Nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I.Ibragimov zimmasiga yuklansin. 1. 3 va 10-bandlardagi “pudratchisini” soʻzi “pudratchisini (pudratchilarini)” soʻzlari bilan almashtirilsin. 2. 9-band quyidagi tahrirda bayon qilinsin: “9. Ish loyihasining tasdiqlanadigan qismi tasdiqlangunga qadar buyurtmachi ish hujjatlarini ishlab chiqishga, asosiy texnologik asbob-uskunalarni yetkazib berish yuzasidan buyurtmalarni joylashtirishga kirishadi, tanlov asosida qurilish pudratchisi (pudratchilari) tanlovini amalga oshiradi. Ish loyihasining tasdiqlangan tasdiqlanadigan qismi oʻzlashtirish obyektlarini qurish yuzasidan kontraktlar tuzish uchun asos hisoblanadi”.
NOTARIUS LAVOZIMIGA TAYINLASh BOʻYIChA TANLOV OʻTKAZISh TARTIBI TOʻGʻRISIDAGI NIZOMNING 12-BANDIGA OʻZGARTIRISh KIRITISh HAQIDA
(order, 2019-01-05)

Oʻzbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga (Oʻzbekiston Respublikasi qonun hujjatlari toʻplami, 2012-yil, 16-son, 179-modda) muvofiq buyuraman: 1. Oʻzbekiston Respublikasi adliya vazirining 2010-yil 20-dekabrdagi 303-mh-son buyrugʻi (roʻyxat raqami 2165, 2010-yil 20-dekabr) (Oʻzbekiston Respublikasi qonun hujjatlari toʻplami, 2010-y., 51-son, 498-modda) bilan tasdiqlangan Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomning 12-bandi quyidagi tahrirda bayon etilsin: “12. Mazkur Nizomning 6-bandida belgilangan talablarga javob bermaganda va tanlovda ishtirok etish uchun ushbu Nizomning 7-bandida nazarda tutilgan tegishli hujjatlarni toʻliq hajmda taqdim qilmaganda, mazkur Nizomning 24, 36 va 38-bandlarida nazarda tutilgan asoslar mavjud boʻlgan taqdirda, shuningdek Toshkent shahri va Toshkent viloyatining davlat notarial idoralaridagi notarius lavozimiga oʻtkaziladigan tanlovda qatnashadigan talabgor Toshkent shahri va Toshkent viloyatida doimiy propiskaga ega boʻlmasa, talabgorga tanlovda ishtirok etish rad etiladi”. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) hamda Notariat, advokatura va FHDY organlari boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 5. Mazkur buyruq ijrosini nazorat qilish vazir oʻrinbosari Q. Togʻayev zimmasiga yuklansin.
BOJXONA RASMIYLAShTIRUVI BOʻYIChA MUTAXASSISI TOʻGʻRISIDAGI NIZOMGA OʻZGARTIRISh VA QOʻShIMChA KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6-moddasiga muvofiq Davlat bojxona qoʻmitasi qaror qiladi: 1. Bojxona rasmiylashtiruvi boʻyicha mutaxassisi toʻgʻrisidagi nizomga (roʻyxat raqami 1272, 2003-yil 15-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 17-18-son) ilovaga* muvofiq oʻzgartirish va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
DAVLAT MULKINI XORIJIY INVESTORLARGA SOTISHDA TENDER SAVDOLARINI OʻTKAZISH BOʻYICHA DAVLAT KOMISSIYASI TOʻGʻRISIDAGI NIZOMGA OʻZGARTISH VA QOʻSHIMCHALAR KIRITISH HAQIDA
(resolution, 2025-04-22)

Oʻzbekiston Respublikasi Prezidentining “Toʻgʻridan-toʻgʻri xorijiy investitsiyalar jalb etilishini ragʻbatlantirishga oid qoʻshimcha chora-tadbirlar toʻgʻrisida” 2012-yil 10-apreldagi PF–4434-son Farmoniga muvofiq: 1. Oʻzbekiston Respublikasi Prezidentining “Baʼzi respublika komissiyalari va kengashlari tarkiblari hamda ularning faoliyatini tashkil etish masalalari toʻgʻrisida” 2006-yil 21-iyuldagi PQ–423-son qarori bilan tasdiqlangan Davlat mulkini xorijiy investorlarga sotishda tender savdolarini oʻtkazish boʻyicha Davlat komissiyasi toʻgʻrisidagi nizomning 4-bandi: quyidagi mazmundagi oʻn toʻrtinchi xatboshi bilan toʻldirilsin: “xorijiy investorlarning buyurtmanomalari boʻyicha xorijiy investitsiyalar ishtirokidagi korxonalarni barpo etish uchun mahalliy davlat hokimiyati organlarining balansida boʻlgan past likvidli obyektlarni aniq investitsiya majburiyati ostida investor bilan toʻgʻridan-toʻgʻri shartnomalar tuzish yoʻli bilan tanlov oʻtkazmasdan “nulinchi” xarid qiymati boʻyicha sotilsin”. oʻn toʻrtinchi — oʻn toʻqqizinchi xatboshilar tegishli ravishda oʻn beshinchi va yigirmanchi xatboshilar deb hisoblansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING AYRIM HUJJATLARIGA QOʻSHIMCHALAR KIRITISH HAMDA BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Angren” maxsus industrial zonasini barpo etish toʻgʻrisida” 2012-yil 13-apreldagi PF–4436-son Farmoni 10-bandining ijrosini taʼminlash maqsadida: 1. Oʻzbekiston Respublikasi Prezidentining “Ijtimoiy va fuqaro obyektlarini loyihalash va qurishda tegishli tartib oʻrnatish chora-tadbirlari toʻgʻrisida” 2011-yil 27-dekabrdagi PQ–1666-son qarorining 5-bandi quyidagi mazmundagi sakkizinchi xatboshi bilan toʻldirilsin: “Mazkur bandning kuchi “Angren” maxsus industrial zonasi hududida amalga oshirilayotgan faoliyatga daxldor emas”. 2. Oʻzbekiston Respublikasi Prezidentining “2011 — 2015-yillarda Angren sanoat zonasi ishlab chiqarish imkoniyatlarini rivojlantirishga yoʻnaltirilgan loyihalar amalga oshirilishini nazorat qilish boʻyicha Muvofiqlashtiruvchi guruhni tashkil etish toʻgʻrisida” 2011-yil 4-avgustdagi F–3689-son Farmoyishi oʻz kuchini yoʻqotgan deb hisoblansin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
YaDRO POLIGONLARIDA VA BOShQA RADIATSIYA-YaDRO OBYEKTLARIDA XIZMATNI OʻTAGAN, OʻZBEKISTON RESPUBLIKASI HUDUDIDA YaShAYDIGAN OʻZBEKISTON RESPUBLIKASI FUQAROLARI ROʻYXATIGA QOʻShIMChALAR VA OʻZGARTIRIShLAR KIRITISh TOʻGʻRISIDA
(resolution, 2012-06-01)

Yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslarni ijtimoiy himoya qilishni yanada takomillashtirishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2002-yil 31-maydagi 188-son qarori (Oʻzbekiston Respublikasi QT, 2002-y., 5-son, 27-modda) bilan tasdiqlangan Yadro poligonlarida va boshqa radiatsiya-yadro obyektlarida xizmatni oʻtagan, Oʻzbekiston Respublikasi hududida yashaydigan Oʻzbekiston Respublikasi fuqarolari roʻyxatiga ilovaga* muvofiq qoʻshimchalar va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTONDA FUTBOLNI RIVOJLANTIRIShNI QOʻLLAB-QUVVATLASh MASALALARI TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekistonda futbolni rivojlantirishga doir qoʻshimcha chora-tadbirlar toʻgʻrisida” 2006-yil 1-maydagi PQ–338-son qarorini bajarish, shuningdek futbol klublari, Oʻzbekiston Futbol federatsiyasi va uning hududiy boʻlinmalarining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. Professional futbol klublari, Oʻzbekiston Futbol federatsiyasi va uning hududiy boʻlinmalari 2012-yil 1-iyundan boshlab 2018-yilning 1-yanvarigacha: respublikada ishlab chiqarilmaydigan, stadionlarni rekonstruksiya qilish va futbol klublarining moddiy-texnika bazasini mustahkamlash uchun zarur boʻlgan chetdan keltiriladigan jihozlar, asbob-uskunalar va materiallar uchun bojxona toʻlovlarini (bojxona rasmiylashtiruvi yigʻimlari bundan mustasno); soliqlar va yigʻimlarning barcha turlarini (yagona ijtimoiy toʻlovdan tashqari) toʻlashdan ozod qilinsin, boʻshab qoladigan mablagʻlar futbolni rivojlantirishga maqsadli yoʻnaltirilsin. 2. Oʻzbekiston Respublikasi Davlat soliq qoʻmitasi koʻrsatib oʻtilgan imtiyozlar berilishi munosabati bilan boʻshab qoladigan mablagʻlardan maqsadli foydalanilishi yuzasidan qatʼiy nazoratni amalga oshirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA (OʻZBEKISTON RESPUBLIKASI PREZIDENTINING “DAVLAT BOSHQARUVI SOHASIDA KADRLAR TAYYORLASHNI YANADA TAKOMILLASHTIRISH CHORA-TADBIRLARI TOʻGʻRISIDA” 2012-YIL 10-APRELDAGI PF-4435-SON FARMONI)
(decree, 2025-09-15)

Oʻzbekiston Respublikasi Prezidentining “Davlat boshqaruvi sohasida kadrlar tayyorlashni yanada takomillashtirish chora-tadbirlari toʻgʻrisida” 2012-yil 10-apreldagi PF-4435-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Vazirlar Mahkamasining “Internet tarmogʻida Oʻzbekiston Respublikasining Hukumat portaliga axborotlarni taqdim etish va joylashtirish tartibi toʻgʻrisida” 2009-yil 21-apreldagi 116-son qaroriga (Oʻzbekiston Respublikasi QT, 2009-y., 4-son, 30-modda) 1-ilovaning 52-bandi “Masʼullar” ustunidagi “Davlat va jamiyat qurilishi akademiyasi” soʻzlari “Davlat boshqaruvi akademiyasi” soʻzlari bilan almashtirilsin. 3. Vazirlar Mahkamasining “Oʻzbekiston Respublikasi tomonidan ratifikatsiya qilingan Zoʻrlab ishlatish yoki majburiy mehnat toʻgʻrisidagi konvensiyani hamda Bolalar mehnatining ogʻir shakllarini taqiqlash va yoʻq qilishga doir shoshilinch choralar toʻgʻrisidagi konvensiyani 2012-2013-yillarda amalga oshirish boʻyicha qoʻshimcha chora-tadbirlar haqida” 2012-yil 26-martdagi 82-son qaroriga ilovaning 32-bandi “Masʼul bajaruvchilar” ustunidagi “Davlat va jamiyat qurilishi akademiyasi” soʻzlari “Davlat boshqaruvi akademiyasi” soʻzlari bilan almashtirilsin.
“XALQ TAʼLIMI XODIMLARI ASOSIY LAVOZIMLARINING MALAKA TAVSIFLARINI TASDIQLASh TOʻGʻRISIDA”GI QARORI VA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(resolution, 2012-05-31)

Oʻzbekiston Respublikasi Vazirlar Mahkamasining 2010-yil 20-avgustdagi 181-son “Xizmatchilarning asosiy lavozimlari va ishchilar kasblari klassifikatorini tasdiqlash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 34-son, 291-modda) muvofiq Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi hamda Vazirlar Mahkamasi huzuridagi Davlat test markazi qaror qiladilar: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi va Vazirlar Mahkamasi huzuridagi Davlat test markazining 2005-yil 30-dekabrdagi 105, 42 va 01-357-son “Xalq taʼlimi xodimlari asosiy lavozimlarining malaka tavsiflarini tasdiqlash toʻgʻrisida”gi qarori (roʻyxat raqami 1541, 2006-yil 18-yanvar) (Oʻzbekiston Respublikasi qonun hujjatlari toʻplami, 2006-y., 3-son, 20-modda); Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi va Vazirlar Mahkamasi huzuridagi Davlat test markazining 2009-yil 22-maydagi 21-Q/Q, 5/7 va 15/QQ-15-1-QQ-son “Xalq taʼlimi xodimlari asosiy lavozimlarining malaka tavsiflariga oʻzgartirish va qoʻshimchalar kiritish haqida”gi qarori (roʻyxat raqami 1541-1, 2009-yil 24-iyun) (Oʻzbekiston Respublikasi qonun hujjatlari toʻplami, 2009-y., 26-son, 304-modda); Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi va Vazirlar Mahkamasi huzuridagi Davlat test markazining 2010-yil 30-martdagi 109-QQ, 11 va 03/QQ-son “Xalq taʼlimi xodimlari asosiy lavozimlarining malaka tavsiflariga qoʻshimchalar kiritish haqida”gi qarori (roʻyxat raqami 1541-2, 2010-yil 29-aprel) (Oʻzbekiston Respublikasi qonun hujjatlari toʻplami, 2010-y., 17-son, 136-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“Angren logistika markazi” YAJning moddiy-texnik bazasini yanada mustahkamlash chora-tadbirlari toʻgʻrisida
(resolution, 2012-05-31)

“Angren logistika markazi” YAJning moddiy-texnik bazasini yanada mustahkamlash va samarali faoliyat koʻrsatishi uchun shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Toshkent viloyati hokimligi, “Oʻzbekiston temir yoʻllari” DATK va “Angren logistika markazi” YAJning Angren shahri hokimligi balansidan “Oʻzbekiston temir yoʻllari” DATKga davlat ulushi sifatida, kompaniyaning ustav fondi miqdorini tegishli ravishda oshirgan holda, belgilangan tartibda oʻtkazish toʻgʻrisidagi taklifiga rozilik berish: “Angren logistika markazi” YAJ hududidagi “E” konteyner maydonchasiga yaqin 43-sonli korpus va soyabonli ikkita avtomobil toʻxtash joyi; “E” konteyner maydonidan asosiy temir yoʻl chizigʻigacha boʻlgan 270 metr uzunlikdagi temir yoʻl tarmogʻi. Belgilansinki, “Oʻzbekiston temir yoʻllari” DATK mulkiga oʻtkazilgan obyektlar “Oʻzbekiston temir yoʻllari” DATK ulushini oshirish hisobiga “Angren logistika markazi” YAJ ustav fondiga oʻtkaziladi. 2. Oʻzbekiston Respublikasi Davlat mulki qoʻmitasi, Toshkent viloyati hokimligi, “Oʻzbekiston temir yoʻllari” DATK va “Angren logistika markazi” YAJ uch oy muddatda mazkur qarorning 1-bandiga muvofiq “Oʻzbekiston temir yoʻllari” DATK va “Angren logistika markazi” YAJning ustav fondlarini oshirish chora-tadbirlarini belgilangan tartibda amalga oshirsin. 3. “Angren logistika markazi” YAJ mazkur qarorning 1-bandida koʻrsatilgan qabul qilinayotgan obyektlardan maqsadli foydalanilishini taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri oʻrinbosari B.I. Zakirov zimmasiga yuklansin.
VAZIRLAR MAHKAMASINING “OʻZBEKISTON RESPUBLIKASI QUROLLI KUChLARINING HARBIY XIZMATChILARIGA UZOQ MUDDATLI IPOTEKA KREDITLARIDAN FOYDALANGAN HOLDA KVARTIRALAR SOTIB OLISh VA YAKKA TARTIBDAGI UY-JOYLAR QURISh UChUN YER UChASTKALARI AJRATISh TARTIBI TOʻGʻRISIDAGI NIZOMNI TASDIQLASh HAQIDA” 2008 YIL 31 IYuLDAGI 163-SON QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2017-08-21)

Harbiy xizmatchilarni qulay va shinam uy-joy bilan taʼminlash tartibini yanada takomillashtirish, shuningdek harbiy xizmatchilarni ijtimoiy himoya qilishning samarali tizimini yaratish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Qurolli Kuchlarining harbiy xizmatchilariga uzoq muddatli ipoteka kreditlaridan foydalangan holda kvartiralar sotib olish va yakka tartibdagi uy-joylar qurish uchun yer uchastkalari ajratish tartibi toʻgʻrisidagi nizomni tasdiqlash haqida” 2008-yil 31-iyuldagi 163-son qaroriga (Oʻzbekiston Respublikasi QT, 2008-y., 7-son, 39-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 2-band quyidagi tahrirda bayon qilinsin: “2. Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi va Milliy xavfsizlik xizmatiga kamida 10 kalendar yil xizmat qilgan va yangi kontrakt tuzgan harbiy xizmatchi uchun sotib olinadigan kvartira yoki qurilayotgan yakka tartibdagi uy qiymatining 25 foizi miqdoridagi dastlabki badalni davlat budjeti parametrlarida harbiy xizmatchilarni uy-joy bilan taʼminlash uchun nazarda tutilgan mablagʻlar va budjetdan tashqari mablagʻlar hisobiga toʻlashga ruxsat berilsin”. 2. 3-bandga “harbiy xizmatchilar” soʻzlaridan keyin “uy-joyga hujjat (order) olganlaridan yoki tuman hokimi tomonidan yakka tartibdagi uy-joy quruvchiga yer uchastkasi ajratish toʻgʻrisida qaror qabul qilingandan keyin” soʻzlari qoʻshilsin. 3. Ilovada: a) 3-banddagi “ularning budjetdan tashqari mablagʻlari hisobiga” soʻzlari “davlat budjeti parametrlarida harbiy xizmatchilarni uy-joy bilan taʼminlash uchun nazarda tutilgan mablagʻlar va budjetdan tashqari mablagʻlar hisobiga” soʻzlari bilan almashtirilsin; b) 12-bandga “harbiy xizmatchilar” soʻzlaridan keyin “uy-joyga hujjat (order) olganlaridan yoki tuman hokimi tomonidan yakka tartibdagi uy-joy quruvchiga yer uchastkasi ajratish toʻgʻrisida qaror qabul qilingandan keyin” soʻzlari qoʻshilsin.
Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida (Oʻzbekiston Respublikasi Prezidentining “Angren” maxsus industrial zonasini barpo etish toʻgʻrisida” 2012-yil 13-apreldagi PF-4436-son Farmoni)
(decree, 2017-04-03)

Oʻzbekiston Respublikasi Prezidentining “Angren” maxsus industrial zonasini barpo etish toʻgʻrisida” 2012-yil 13-apreldagi PF-4436-son Farmonining 10-bandini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 2. Vazirlar Mahkamasining “Toshkent viloyatida yuridik va jismoniy shaxslarga yer uchastkalari berish tartibini yanada takomillashtirish va ulardan maqsadli foydalanish chora-tadbirlari toʻgʻrisida” 2009-yil 20-yanvardagi 16-son qarorining 3-bandi birinchi xat boshiga quyidagi mazmundagi jumla qoʻshilsin: “Angren” maxsus industrial zonasida loyihalarni amalga oshiruvchi investorlar uchun yer uchastkalari ajratish “Angren” maxsus industrial zonasining Maʼmuriy kengashi qarorlari boʻyicha Toshkent viloyati hokimligi tomonidan amalga oshiriladi”. 3. Vazirlar Mahkamasining 2009-yil 18-fevraldagi 45-son qarori bilan tasdiqlangan Yer toʻgʻrisidagi qonunlarga, shaharsozlik normalari va qoidalariga muvofiq Toshkent viloyatida yuridik va jismoniy shaxslarga yer uchastkalari berish amaliyotini oʻrganish boʻyicha komissiya tomonidan Toshkent viloyatida yer uchastkalari berish toʻgʻrisida qarorlar qabul qilinishi tartibi toʻgʻrisidagi Nizomning 1-bandiga quyidagi mazmundagi xat boshi qoʻshilsin: “Ushbu Nizomning amal qilishi “Angren” maxsus industrial zonasi tarkibiga kiritilgan yer uchastkalarini berishga tatbiq etilmaydi”.
“Angren” erkin iqtisodiy zonasi faoliyatini tashkil etish chora-tadbirlari toʻgʻrisida
(resolution, 2021-12-29)

Oʻzbekiston Respublikasi Prezidentining “Angren” erkin iqtisodiy zonasini barpo etish toʻgʻrisida” 2012-yil 13-apreldagi PF-4436-son Farmonini bajarish yuzasidan Vazirlar Mahkamasi qaror qiladi: 2. Boshqaruv xodimlari soni 8 nafar va 3-ilovaga muvofiq tuzilmaga ega boʻlgan “Angren” erkin iqtisodiy zonasi direksiyasi (keyingi oʻrinlarda “Angren” EIZ direksiyasi deb ataladi)” davlat unitar korxonasi tashkil etilsin. Erkin iqtisodiy zonalar va kichik sanoat zonalari faoliyatini muvofiqlashtiruvchi Respublika kengashiga “Angren” EIZ hududida amalga oshiriladigan loyihalar soni koʻpayishiga qarab “Angren” EIZ direksiyasi tuzilmasiga va xodimlari soniga oʻzgartirishlar kiritish huquqi berilsin. 3. Belgilansinki, “Angren” EIZ direksiyasi: Oʻzbekiston Respublikasi Vazirlar Mahkamasi tomonidan taʼsis etiladi; “Angren” EIZ budjeti mablagʻlari hisobiga taʼminlanadi; Toshkent viloyatining maxsus iqtisodiy zonalari va kichik sanoat zonalari Maʼmuriy kengashi (keyingi oʻrinlarda Maʼmuriy kengash deb ataladi) tomonidan qabul qilingan qarorlarga muvofiq “Angren” EIZ qatnashchilarini roʻyxatdan oʻtkazadi; investorlar bilan “Angren” EIZ hududida investitsiyalash toʻgʻrisida bitimlar, davlat egaligidagi mol-mulkni nolga teng xarid qiymati boʻyicha sotish toʻgʻrisida Maʼmuriy kengashining qarorlariga muvofiq “Angren” EIZ qatnashchilarini bilan shartnomalar tuzadi; oʻz zimmasiga qabul qilingan majburiyatlarning investorlar tomonidan zarur tarzda bajarilishini nazorat qiladi, keyinchalik uning natijalarini Maʼmuriy kengashiga taqdim etadi; “Angren” EIZ faoliyatini tezkor boshqarish boʻyicha boshqa funksiyalarni amalga oshiradi. 4. Oʻzbekiston Respublikasi Moliya vazirligi 2012-2013-yillar davrida “Angren” EIZ direksiyasi taʼminoti uchun, keyingi yillarda uning oʻzini oʻzi moliyalashtirishga oʻtishi sharti bilan, asoslangan hisob-kitoblar boʻyicha Vazirlar Mahkamasining zaxira jamgʻarmasidan mablagʻlar ajratsin. 5. “Angren” MIZ Maʼmuriy kengashi bir oy muddatda “Angren” MIZ direksiyasi ustavini tasdiqlash uchun Vazirlar Mahkamasiga kiritsin. 6. “Angren” EIZ direksiyasi quyidagi manzil boʻyicha Angren shahar hokimligi binosida joylashtirilsin: Toshkent viloyati, Angren shahri, Amir Temur koʻchasi, 7-uy. Toshkent viloyati hokimligi “Angren” EIZ direksiyasini koʻrsatilgan manzil boʻyicha xizmat xonalari bilan bepul taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.